टैक्स चोरी की आशंका में विदेशी चाय कारोबारियों के यहां छापा
विदेशी चाय कारोबारियों के यहां वाणिज्यिक कर विभाग ने मंगलवार को कार्रवाई की। टीम आरव इंटरप्राइजेस, गोपेश इंटरप्राइजेस, मेहुल इंटरप्राइजेस, अंकित ट्रेडिंग कंपनी, प्रमोटर्स पॉवर्स प्रालि के यहां पहुंची। अधिकारियों ने घर, दुकान के साथ गोदाम पर भी जांच की। मेहुल इंटरप्राइजेस की एक ब्रांच नीमच में भी मिली, वहां भी जांच टीम पहुंची। सभी जगह दुकान, गोदाम सील किए गए। बुधवार को एक बार फिर जांच होगी।
कमिश्नर राघवेंद्र सिंह के निर्देश पर विभाग के एंटी एवेजन विंग बी की टीम डिप्टी कमिश्नर डॉ. आरके शर्मा नेतृत्व में गीता नगर, लोहामंडी, बख्तावर नगर, सियागंज, उषागंज व अन्य जगह चाय कारोबारियों के यहां जांच कर रही है। प्रारंभिक जांच में भारी मात्रा में टैक्स चोरी, बोगस दस्तावेज के आधार पर चाय खरीदना पाया गया है। टीम स्टॉक और खरीदी-बिक्री के रिकॉर्ड की भी पड़ताल कर रही है। उल्लेखनीय है कि चायपत्ती पर पांच फीसदी वैट और एक फीसदी प्रवेश कर लगता है।
hin_Deva hin_Deva hin_Deva